##  Møtereferat

**Møtet gjelder:** Menighetsrådsmøte 26. august 2020 kl. 1900 i Sverresborg kirkesenter

**Deltakere:** Michael M. Belsnes Charlotte Erichsen Elvebakk (t.o.m. sak 36/20) David Høivik Silje Kristin Meisal Ivar Selmer-Olsen

Olav Stenhaug Terje Ø. Simonsen Nora Levold Halldis Nergård

**Forfall:** Magnus K.Vinnes Astrid Sollie

**Møteinnkaller:** Menighetsrådets leder

**Møtested:** Sverresborg kirkesenter

 **Åpning ved Ivar Selmer-Olsen**

 **MR-sak 34/20**  **Protokoller**

 Referat fra møte i MR 03.06.2020 ble vedtatt.

**MR-sak 35/20**    **Orienteringssaker**

* Sommeren i Sverresborg – Det har vært arrangert Mandagskafe annenhver mandag i hele sommer og kirkekaffe hver søndag der det har vært gudstjenester. Dette har blitt svært god tatt imot av menigheten.

Det har også vært tre åpne kvelder i Krybba.

Inger-Johanne og Kåre Opdal flytter i august til Beistad. Det ble derfor i juli arrangert en lunsj for dem som takk for den store innsatsen de har lagt ned for Sverresborg menighet.

* Søknad fra den ortodokse eritreiske menigheten. Ivar Selmer- Olsen orienterte om av at det er gitt avslag grunnet alle arrangement som allerede finner sted på kirkesenteret i helgene.
* Julemesse 14. november. Arbeidsgruppen er i gang med planlegging. Utfordrende, men spennende å finne nye måter å samle inn midler på i år. Michael M Belsnes sa seg villig til å være med og styrke det tekniske apparatet i forbindelse med messa. Gode forslag angående julemessa sendes Michael.
* Ungdomsarbeiderstillingen er utlyst med søknadsfrist 26. august. Det var pr 23.8 kommet ca 17 søknader og flere av søkerne er egnet for jobben. Ansettelse skjer i løpet av et par uker. Ivar Selmer-Olsen orienterte fra møte mellom han og Espen D. Doksrød i saken.
* Status økonomi. Aud Singstad la fram en oversikt over innkomne midler så langt i år og tanker om situasjonen framover. Saksfremstillingen sendes med referat.

**MR-sak 36/20 Ofring til TV-aksjonen**

AUs forslag til møtet var å stryke ofring til TV-aksjonen 2020, som i år går til WWF. Det var uenighet i møtet angående dette forslaget og fire ulike forslag kom til slutt opp til avstemming:

* At ofringen gikk til WWF
* At ofringen gikk til menigheten
* At ofringen ble delt mellom menigheten og WWF
* At ofringen gikk til Cocid-19-ofre

En løsning hvor man deler det innkomne offer mellom WWF/TV-aksjon og menighet, fikk flest stemmer.

*Vedtak: På TV-aksjonsdagen deles offeret mellom WWF/TV-aksjon og menighetens arbeid.*

**MR-sak 37/20         Konfirmasjon, dåp og frivillighetsbehov**

Utsatt dåp og konfirmasjon fører til mye arbeid for staben i høst, det er også behov for mange frivillige under de gudstjenestelige handlingene. Noen konfirmasjonsgudstjenester er flyttet til Byåsen og Ilen kirker på grunn av deltakerbegrensningene. Samtidig begynner et nytt kull konfirmanter.

*Vedtak:*

*«De begrensinger pandemien setter på antall deltakere på gudstjenestene, kan også gjelde våren 2021. Ansvarlig prest tar derfor dette tidlig opp med konfirmantene og deres foresatte med tanke på å avholde noen av konfirmasjonsgudstjenestene i Byåsen og/eller Ilen kirke,»*

**MR-sak 38/20    Valg av ny nestleder**

Knut Sørby stilte seg villig til å bli valgt som ny nestleder. MR ble gjort oppmerksom på at ny MR-leder skal velges 18. november.

*Vedtak: Knut Sørby velges til nestleder i Sverresborg Menighetsråd.*

**MR-sak 39/20 Falstadseminaret**

Michael M Belsnes informerte fra komiteen om det planlagte program for dagene på Falstad. Tidligere biskop Tor Singsås har sagt ja til å innlede til samtale ved seminarets start. Program for turen sendes med referat fra MR-møtet.

*Forslag til vedtak:*

*«Dersom ikke myndighetenes råd knyttet til pandemien endrer seg, avholdes seminaret som planlagt.»*

**MR-sak 40/20 Konsekvenser av pandemien**

Det meste tyder på at pandemien vil ha innflytelse på arbeidet fram til neste sommer. Hvordan skal menigheten best arbeide under disse forholdene?

*Vedtak: MR og staben planlegger i utgangspunktet arbeidet høsten 2020 og våren 2021 ut ifra at pandemien varer ved. MR ber samtlige utvalg diskutere hvordan arbeidet i 2020-21 best kan gjennomføres innenfor de forskjellige virksomhetsfeltene under de rådende forhold, og legge fram konkrete på menighetsrådsmøtet i oktober.*

**MR-sak 41/20 Menighetens kommunikasjon - drøftingssak**

På fellesmøtet med staben før ferien ble følgende problemstillinger særlig aksentuert: Hvilke digitale muligheter har åpenbart seg i vår som vi bør bygge videre på? Menighetens mail-lister, telefonlister og hjemmesider trenger oppdatering.

Menighetsrådet drøftet hvordan skal hjemmesidene bør fremstå og kommenterte andre sosiale mediene som Facebook og Instagram. Guro Gaustad Anderssen skal bruke noe tid de nærmeste ukene på å se på Menighetens hjemmeside og vurdere endringer og forbedringer.

Videre ble det nevnt om det kan samarbeides med andre menigheter, særlig om digitale prosjekt og hvordan kommunikasjonen mellom menighetene kan bli bedre. Hva kan være Sverresborg menighets bidrag?

*Vedtak: Menighetsrådet følger opp saken i møter framover og ser på hva som kan prioriteres som satsningsområder.*

**MR-sak 38/20**    Eventuelt

* Kapellan Espen Dahlgren Doksrød gifter seg lørdag 29. august. Menighetsrådet har overlevert gave.
* Ønske om mer fyldige referat fra menighetsrådsmøtene, spesielt ønskes det at det blir referat fra eventuelt-sakene. Også saker fra Kirkelig fellesråd kan med fordel nevnes i referatet. Ønske at ulike forslag og synspunkter fra debatter i menighetsrådet refereres.
* Forslag kom fram om å opprette et økonomiutvalg til støtte for menighetsforvalter i f.eks budsjettarbeid. Saken sendes AU.
* Menighetsbladombæring. Bladbud kan ofte få spørsmål om eller kritikk for at de legger bladene i kasser merket «Ingen reklame». Menighetene har lov til å legge menighetsblad i alle kasser, da dette er «Offentlig informasjon». Imidlertid er det praksis for å notere hvem som ikke ønsker blad og informere de enkelte bladbud om dette. Dette krever mye oppfølging fra både bladbud og kontor.

**Møteplan for høsten 2020**

|  |  |  |  |
| --- | --- | --- | --- |
| **Møtedato** | **Tema MR** | **AU-møter** | **Annen info** |
| Onsdag 26. augustKl. 19.00 |  |  |  |
| Onsdag 23. september Kl. 19.00 | Møtet finner kun sted hvis Falstad-turn bli avlyst |  |  |
| 19.-20. september | Tur MR og stab til Falstad |  |  |
| Onsdag 21. oktoberKl 19.00 | Budsjett for 2021Møteplan for vårenFra utvalgene om pandemien og virksomhetsområdeneJulemessaHjemmesiden (Guro) |  |  |
| 18. novemberKl. 19.00 | Valg av ny leder av menighetsrådetBudsjett for 2021 |  |  |
| 9. desember | Fellesmøte med stab |  |  |
|  |  |  |  |